Shawarar samar da tudun mun tsira a Siriya | Labarai | DW | 22.10.2019
Jamus ta nemi da a kafa tudun mun tsira a Siriya
Shawarar samar da tudun mun tsira a Siriya
Ministar tsaron kasar Jamus Annegret Kramp-Karrenbauer ta yi kira ga kasashen duniya kan samar da wani tudun mun tsira a arewacin kasar Siriya da zai zamo a karkashin kulawar kasa da kasa.
Ministar tsaron kasar ta Jamus kana shugabar Jam'iyyar CDU mai mulki, ta bayyana hakan ne a wata fira da tashar DW inda amma ta ce shirin na bukatar samun goyon bayan Turkiyya da Rasha.
Ministar ta ce yankin da za a samar zai taimaka ga hana yaduwar ayyukan kungiyar 'yan ta'addar IS da kuma wanzar da zaman lafiya a yankin baki daya. Ministar ta kara da cewa majalisar dokokin kasar ta Jamus za ta yi nazari a game da yiwuwar aikawa da sojojin kasar a yankin.
Makonni biyu da suka gabta ne dai rundunar sojin Turkiyya ta kaddamar da farmaki kan mayakan Kurdawan yakin na Kungiyar YPG da nufin kwace yankin da ke hannunsu dan mayar da shi wani sabon matsugunnin miliyoyin 'yan Siriya da ke zaman gudun hijira a Turkiyya.
Rahotanni masu dangantaka Guguwar Neman Sauyi, Jamus, Rasha, AfD, Kofin Duniya 2018, Jam'iyyar Die Linke, Jam'iyyar The Greens
Muhimman kalmomi Jamus, Annegret Kramp-Karrenbauer, Siriya, Tukiyya, Rasha
Permalink https://p.dw.com/p/3RgEb
Kramp-Karrenbauer na yunkurin kawo karshen rikicin Siriya 22.10.2019
Maas: Ba maganar tudun mun tsira a Siriya 22.10.2019
Kasashe kawayen Jamus na aza ayar tambaya kan furucin ministar tsaron kasar na cewa akwai bukatar samar da tudun mun tsira a arewacin Siriya.